LidanRubinov/Halacha-QA huggingface dataset:
שאלה: אדם הראשון והאנושות: בהינתן שה"תוכנית האלוקית האופטימאלית" עבור האנושות הייתה שאדם הראשון לא יחטא, אזי האם ליהדות ישנה איזשהו שמץ של תשובה איך ההיסטוריה האנושית הייתה אמורה, פחות או יותר, להתפתח תחת תסריט מושלם זה? האם האנושות הייתה מתחלקת בכל מקרה לעמים - למרות שהן העולם נברא והן כל האנושות עד דור הפלגה דיברו - בלשון הקודש? האם היינו מגיעים ב"קפיצה אחת גדולה" תוך דילוג של כל אלפי שנים אלו - ישירות ל"ימות המשיח" (למרות שבמצב האידיאלי אין כביכול ממה "להיגאל")? כמו כן, שאלת מיליון ה- - האם היהדות יודעת, לערך לפחות, להמשיג לנו האם ועד כמה ישנו שוני פיזי ביולוגי בין האנושות כפי שאנו מכירים אותה כיום, לבין מאפייניו הפיזיים ביולוגיים שידועים לנו מהתורה לגבי אדם הראשון? אשמח מאוד לקבל איזשהו שמץ של פרספקטיבה לגבי תשובת היהדות בנידון.
תשובה: הרמב"ן מסביר שגן עדן הוא המקום שנועד לבני האדם. הגרוש מגן עדן הטיל משימת תיקון על האנושות כדי לאפשר את השיבה לשם. משימה זו עברה לאחריות של עם ישראל, לשוב ולתקן את עצמו ולהמשיך ולתקן את העולם עד אשר נזכה לחזור לגן עדן. זו המשמעות של הגאולה והתקווה לימות המשיח, לחיי העולם הבא ולתחיית המתים. שנחזור למציאות שקדמה לחטא אדם וחווה - המציאות של חיי נצח בגן עדן. לגבי המאפיינים הפיזיים ביולוגיים: לדעת הרמב"ם, אנחנו עסוקים ברדיפה אחרי הנאות הגוף, מתוך כך אנחנו מזיקים לעצמנו. הרמב"ם מבדיל בין ה- מהנה  וה- מועיל. הבהמה רודפת אחרי הנאות הגוף, האדם אמור לרדוף אחרי תועלת הגוף   שמירה על אורחות חיים מתוקנים. אבל רוב האנושות נוהגת כבהמה ומתוך כך יש בעולם הרבה מחלות גוף ומצוקות נפש. כשאדם חי חיי מאוזנים רגשית וגופנית הוא יכול לזכות בבריאות טובה. אבל האדם מזניח ומזיק לגופו באורחות החיים התאוותניים שלו. הרמב"ם טוען שהאדם מטבעו הוא בריא וחזק.
שאלה: הנחת זר פרחים על קבר של ראש ממשלה לשעבר על ידי כהן בעל תפקיד ממלכתי: כעת צפיתי בטקס הממלכתי לזכרו של יצחק רבין, ובתום הטקס נגשו בעלי תפקידים בכירים (נשיא, רה"מ, נשיאת בית משפט העליון, וכו ) והניחו זרי כבוד ליד הקבר. אחד מבעלי התפקיד שהניח זר הוא אדם שומר מצוות ולמיטב ידיעתי כהן. האם קיים היתר הלכתי לבעל תפקיד ממלכתי רם דרג לשהות בתוך ד אמות של קברו של ראש ממשלה לשם מתן כבוד וכפי שמתבקש מתוקף תפקידו? על פניו נראה שיש לאסור, אך אולי הבעת מחוות כבוד זו דומה לדין המתיר לכהנים לדלג על גבי ארונות של מתים לקראת מלכי ישראל כאשר מדובר באיסור מדרבנן (רמב"ם הל אבל ג:יד) ואולי ניתן לצרף את השיטות שכהנים בזמן הזה הנם רק מוחזקים להיות כהנים (אלא אם מדובר בכהן מיוחס, כפי שנפסק בשו"ת הריב"ש ס צד וע"י פוסקים נוספים) וכן שיטת הראב"ד שבזמן הזה אין איסור אפילו מדרבנן לכהן להיטמא למת (רמב"ם ה נזירות ה:ט"ו) מאחר וכולנו מוחזקים כטמאי מתים ואין איסור להוסיף טומאה על טומאה כיום שאין לנו טהרת מי חטאת. שאלה זו אינה מתייחסת לעצם המנהג של הנחת פרחים על קברים שכבר קבע כב הרב שאמנם מדובר במנהג גויים אך אין פסול הלכתי בו. ב מראש ובכבוד התורה והמצווה, דויד
תשובה: איני מכיר את הפרטים - לא המעשיים, ולא השיקולים שהנחו את אותו אדם לעשות זאת, ועל כן אין באפשרותי אלא לכתוב את נקודת המוצא לדיון זה, אך אפשר שאם אשמע נימוקים אחרים יהיה צורך לבחון אותה מחדש: כנקודת מוצא, אין היתר לכהן להיכנס לבית קברות, גם לא לצורך מצווה חשובה (.כהן והיא בבית הקברות ). אינני מוצא גם היתר לטעון כי תפקידו הממלכתי מחייב זאת. כאשר אנו עוסקים בעניינים שבתוך מדינת ישראל הוא בהחלט יכול לבטא את עמדתו כי בתוקף תפקידו הוא בוודאי חלק מיום הזיכרון לראש הממשלה שנרצח ומהעליה לקברו, אולם במישור ההלכתי היהודי הוא מנוע מלעשות זאת, ועל כן הוא שולח נציג שיעשה זאת עבורו. על כן, לא ברור לי מפני מה אכן נהגו כך, בכפוף למה שכתבתי בפתיחה בדבר האפשרות שיש שיקולים תקפים שנעלמו מעיני.
שאלה: תמרים: קיבלנו קופסה עם תמרים משדמות מחולה. על הקופסא כתוב באנגלית וערבית. מידע תזונתי באנגלית. לא ברור לנו אם מדובר ביבול שנת שמיטה,אם כן-האם היתר מכירה או קדושת שביעית.
תשובה: כותבים בלעז כי המושב נמצא מעבר לקו הירוק ובאירופה עושים חרם על מוצרי ה"שטחים הכבושים". איני יודע ואיני גם יכול לדעת. צריך להתקשר לרב של המושב לשאול אותו וגם להחזיק את הקופסא ביד כי יתכן שהוא יצטרך פרטים מדויקים כדי לברר. בכל אופן זה לא יכול להיות עם קדושת שביעית כי אסור לייצא פירות שביעית לחו"ל. אולם יתכן שזה סתם קופסא שמשתמשים בה גם בשביל יבול שנשאר בארץ. ולכן צריך לדבר איתו על הנושא. 04-6099711 כאן אפשר לברר את מספר הטלפון של הרב
שאלה: עקירה: בעלי רצה לעקור עץ פרי מהגינה שמצבו לא טוב. הגנן סירב מסיבה הלכתית ואמר שישקם אותו. גם אני סירבתי. כדי לשכנע אותי אמר בעלי שייתן את העץ לצדקה. האם בגלל מה שאמר אנו מחוייבים לעקור? אין לי מושג מי ירצה עץ כזה.
תשובה: אין לעקור את העץ, מדין בל תשחית, אלא לשקם אותו. בגמרא בב"ק ובראשונים מובא שיש סכנה בעקירת עץ, ויש שהקלו אם מדובר בהיזק גדול והדבר נעשה בידי גוי.
שאלה: מעצב שיער לחתונה: האם מבחינה הלכתית מותר לגבר מעצב שיער לעשות לי תסרוקת לחתונה? יש לציין שהמעצב שיער אינו סטרייט.
תשובה: ב"ה, אסור לגבר לעשות תסרוקת לאישה. לא משנה איך הוא מגדיר את עצמו. דני ארגמן
שאלה: תקנת רב זירה שגורמת לש : תקנת רב זירה, מקשה עלינו מאוד. כמעט תמיד בשבוע הנקיים אני נכשל בהוצאת זרע לבטלה. רציתי לשאול האם במצב ודאי כזה, יש מקום להתר ולקצר את שבעת הנקיים, כך שהוצאת הזרע לבטלה תחסך?
תשובה: גם במקרה זה, אסור לשנות או לקצר את שבעה נקיים. תעבוד על הרצון ועל התודעה שלך, תתפלל על כך, ותתרחק ממדיה לא צנועה. בהצלחה
שאלה: אם תהיה צמחונות בעתיד איך נניח תפילין?: למדנו שיבוא היום ותגיע הצמחונות וגם הטיבעונות.ואני שואל ביום שתגיע הטיבעונות שבו לא נהיה אכזריים כלפי בעלי חיים. מה יהא על מצות התפילין? שהרי עשויה מבהמה היא, ולא נניח תפילין? ולא נכתוב ספרי תורה ומזוזות?!
תשובה: בעולם הזה לא יהיה זמן של טבעונות שכזו, שהרי קרבנות קרבין בימות המשיח, והתורה נצחית על מצוותיה כולל תפילין ועוד. אלא שכתב הרב זצ"ל על פי הסוד (וכן משמע בכתבי הרמב"ן) שלאחר תיקון העולם הזה בשנים רבות של מקדש ונבואה, לאחר מאות שנים אלו תגיע עת שהעולם ישתנה במהותו ובגשמיותו, בעלי החיים לא יהיו כאלה שאנו מכירים כיום, ואנו לא נהיה כפי מה שגופנו כיום, ולכן חלק מהמצוות לא נוכל לקיים משום שלא יהיה יותר היכי תימצי. לא שיבטלו או שישתנה רצון השם חלילה, אלא שהמציאות לא תאפשר זאת שכן לא ברור איזה גוף יהיה לנו אם בכלל (וכדברי רמב"ן  גופים דקים ), ואם יהיו כלל בהמות, ואם תהיינה בגדר כשרות. לכן יתכן שחלק מהמצוות לא נוכל לקיים בשל ביטול חלק מהמציאות ומניעת הדבר מצידה. הרי ללא זרוע אין אפשרות להניח תפילין, וללא בהמה טהורה אין אפשרות לכתוב ספר תורה. לא מצד רחמנות על בע"ח שכן לכך נועדו, אלא מצד שגדרם ישתנה שלא יחשבו לבהמות וגופם ישתנה. אין קשר מוכרח בסוגיה זו לדברי ח מצוות בטילות לעתד"ל, שמימרא זו באר הרשב"א שהכוונה בעיתות פורענות יבטלו לפעמים, והרב באר ע"פ מהר"ל שלא תהיינה בגדר ציווי ניכר משום שהאדם יחפוץ בעשייתם מצידו.
שאלה: ילדים בחופה: אני גרוש ויש לי 2 ילדים ואני מתחתן פעם שניה עם גרושה 2 רצינו לדעת מה לגבי הילדים שלי ושלה בלהיות בחופה ומה נהוג לעשות ב מראש מורדי
תשובה: אומנם יש כאלו שנוהגים להימנע מכך, אולם אין בכך כל איסור הלכתי. אני חושב שהנקודה המשמעותית היא מה אתם רוצים שיקרה. וכמו כן אם הילדים גדולים (אם הם קטנים בכל מקרה לא כדי שיהיו תחת החופה) ולכם לא ברור מה אתם רוצים שיהיה, תשאלו אותם. יכול להיות שהם מאוד ירצו להיות שם, ויכול להיות שזה יראה להם לא מתאים. בקיצור, יש כאן אתכם ואותם. תשאלו את עצמכם מה הייתם רוצים שיהיה, ובאם אתם רוצים שהם יהיו שם, או שאין לכם שם דעה בנושא תשאלו אותם. וכמובן. מזל טוב.
שאלה: הפסק טהרה: בשבוע שעבר טבלתי (אני אחרי לידה), ובשבת בבוקר ראיתי כתם. לא נאסרנו לגמרי, רק שמרנו על ריחוק מסויים בגלל שהיו לי עוד מספר כתמים במהלך היום. במוצאי שבת היה לי מעט יותר דימום, עם הרגשה, ונאסרנו, אך מאז הכל נקי לגמרי. מתי מותר לי לעשות הפסק (לפי האשכנזים)? האם שבת נחשבת כיום הראשון של הדימום או רק יום ראשון? מראש!
תשובה: תלוי אם הכתם היה טהור או לא, יש להראות לפוסק במקום מגוריכם את הכתם האחרון לפני שקיעת שבת
שאלה: שם לבת: ביום חמישי האחרון נולדה לנו בת בכורה ומקסימה,בתאריך ט בחשוון (22.10) לפני הלידה חשבנו על השם ירדן אך הייתי רוצה לדעת אם השם אכן מתאים וטוב, אשמח לשמוע גם שמות אחרים שלדעתך יכולים להתאים. ב מראש אייל
תשובה: בשעה טובה ומוצלחת, זכו לגדלה לתורה לחופה ולמעשים טובים ולמצוא הרבה חן בה. השם שאתם אוהבים הוא שם יפה מאוד, ותמיד צריך לזכור כי מה שקובע את ימיה של הילדה החמודה אינו השם שלה, אלא האהבה, החינוך, היחסים, המידות וכל מה שמתרחש ביניכם ובין עצמכם, ובינכם ובינה. והרבה שמחה
שאלה: שם לבת: ביום חמישי האחרון נולדה לנו בת בכורה ומקסימה,בתאריך ט בחשוון (22.10) לפני הלידה חשבנו על השם ירדן אך הייתי רוצה לדעת אם השם אכן מתאים וטוב, אשמח לשמוע גם שמות אחרים שלדעתך יכולים להתאים. ב מראש א
תשובה: לשואל ואשתו מזל טוב! כל שם שתבחרו יחד ותאהבו, שם שיסמל לכם משהו טוב ומשמח, זה שם מתאים. נהר וזרימה מסמלים חיים, והם תמיד דבר חיובי. אפי קיציס
שאלה: שם לבת ירדן: ביום חמישי האחרון נולדה לנו בת בכורה ומקסימה,בתאריך ט בחשוון (22.10) לפני הלידה חשבנו על השם ירדן אך הייתי רוצה לדעת אם השם אכן מתאים וטוב, אשמח לשמוע גם שמות אחרים שלדעתך יכולים להתאים. ב מראש אייל
תשובה: ירדן הוא הטיה זכרית בעברית, כשם של נהר. לכן אם קוראים לה בהקשר נהר הירדן, עדיף להמנע. אך אם אתם רוצים לקרוא לה ירדן בלי קשר לנהר הירדן, זהו שם נקבי ואפשר לקרוא כך. ישנם שמות רבים וטובים, לימדו יחד תורה וחישבו במהלך הלימוד על שמות נוספים אם תרצו. מזל טוב
שאלה: חתונה כדת משה וישראל ללא רישום ברבנות: הכרתי בחורה בעלת יראת שמים ומידות טובות וברצוננו להקים בית בישראל. רציתי לברר איך ואם ניתן לעשות קידושין ונישואין כדת משה וישראל ללא התערבות של מוסד הרבנות. למיטב הבנתי אין שום חיוב לממסדיות, מדוע צריך להציב בירוקרטיה ותשלומים כחוצץ ביני לבין עבודת השם בחיי ועוד ברגע חשוב כמו זה, שהרי אמון אני לכך שהכל יעשה כהלכה. ידוע כי אין לעשות התורה קרדום לחפור בה כפי ששמעיה אומר במסכת אבות: אהוב את המלאכה ושנא את הרבנות אשמח לדעת מהן האלטרנטיבות (היהודיות!) העומדות לפני בעזרת השם. ב ו
תשובה: ראשית, ברכת שמיים עליכם, וראו טוב בחייכם. חתונה בישראל היא בראש ובראשונה ברית בין שני בני הזוג, וליבת החתונה מתרחשת במקום הזה. ברם, יש בה גם עניין קהילתי   אתם גם מצטרפים לקהילת שלשלת הדורות בישראל, ולמשפחתיות הלאומית שלנו, וממשיכים את כלל ישראל. בשל כך, כבר ההלכה הקדומה קבעה שיש משמעות קהילתית לנישואין, וקבעה כי יש צורך בעשרה אנשים לצורך חופה וכדו. לא זו בלבד, אלא שלקהילה יש מעמד חשוב נוסף, והוא במניעת תקלות היכולות לנבוע ממצבים בהם זוג התחתן כדת משה וישראל, אלא שלצערנו הגדול ארעו תקלות (יבום, גירושין, תאונות וכדו ), ואז יש סכנה גדולה לאנרכיה גדולה בעם ישראל אם הנישואין לא יהיו מוסדרים. זו לא בירוקרטיה. זו לאומיות. ועל כן, לא נכון לנסות להקים בית בישראל בלוא משמעות קהילתית, שכיום מייצגת אותה הרבנות, אלא ללכת אמנם בדרככם, ולהעמיד במוקד את הקשר ביניכם, ובד בבד להירשם ברבנות כפי שצריך (גם אנחנו רבני צהר הרושמים לנישואין עושים זאת במסגרת הרבנות הראשית לישראל ולא בניגוד לה), ועל ידי כך לזכות בכל המשמעויות של הקמת בית בישראל.
שאלה: חובת נשים בבדיקת חמץ: חברתי הודיעה לי היום שהיא עתידה להינשא בערב פסח השנה. החתונה יוצאת בערב בו אמורים לבצע בדיקת חמץ. חשוב לי וגם לה שאהיה בחתונה. אני נשואה ואנחנו עושים כל שנה בדיקת חמץ עם הילדים. איך אני יכולה לפתור את הבעיה. האם בעלי יכול להוציא אותי לידי חובה? רב תודות, עדי ה
תשובה: לשואלת בעלך יכול לעשות בדיקת חמץ עבור שניכם, כמובן עם הילדים. כך אנו עושים כל שנה. אפי קיציס
שאלה: אוצר בית דין: לסוכות קניתי אתרוג מאוצר בית דין. אשמח אם יוכלו לחדד לי את משמעות הדבר, בייחוד בכל הנוגע לאיך ניתן להיפטר ממנו אחרי השימוש בחג. ערן
תשובה: לאכול אותו. אפשר כריבה.
שאלה: קידושין: אני מכיר ילדה שעברה גיל מצוות שילד שעבר גיל מצוות קידש אותה בטבעת והיא קיבלה אותה (כמובן שזה היה בצחוק) הטבעת שווה יותר מפרוטה, האם היא נחשבת מקודשת מדאוריתא? והאם אם היו שני עדים שהם מחללים שבת בפרהסיה היא נחשבת מקודשת?- אני לא יודע אם העדים היו בנים או בנות אבל לדעתי בנים בבקשה הרב אם תוכל לענות על שני המקרים הללו במקרה שזה היו שני בנים שאחד מהם או שניהם מחללים שבת בפרהסיה או שתי בנות שאחת מהן או שתיהן מחללות שבת בפרהסיה
תשובה: לשואל יש פרטים רבים לברר ולכן קשה לענות בכתב אלא צריך לפנות בע "פ לרב ולשאול אותו אפשר בטלפון בעילום שם, ולברר את הענין. אני אכתוב רק כמה עקרונות. אם בן נתן לבת מתנה ואמר הרי את מקודשת, היא מקודשת גם אם זה היה בצחוק. הכלל הוא דברים שבלב אינם דברים ", כלומר אנחנו איננו יודעים מה בלבו של אדם ולכן אנו מתייחסים רק למעשיו. לעתים מצליחים הרבנים להוכיח מתוך המעשים שאכן לא היתה כוונת קידושין. אמנם בשביל שיהיו קידושין צריך עדים כשרים. מדובר דווקא על 2 בנים שהיו במקום וראו. אם אין בנים אלא בנות אין קידושין. אתה צודק שבעיקרון העדים צריכים להיות שומרי מצוות. אבל גם אם אינם שומרי מצוות זה לא פשוט, ולפעמים צריך גט. לכן צריך לפנות לרב ולברר את הפרטים. סיכום : יש לפנות בעפ לרב מוסמך וללבן איתו את הפרטים. אקוה שעניתי. אם לא, תשאל שוב. אפי קיציס
שאלה: לימוד גמרא: ברוך השם אני חוזר בתשובה כשנתיים-שלוש והתחלתי ללמוד גמרא עם תלמיד חכם לפני כחודשיים- שלוש ואבא שלי קנה לי גמרא שוטנשטיין עם ביאורים. השאלה שלי היא האם כאשר אני לומד לבד אני חיב להסתכל על הדף גמרא עצמו בצורתו המקורית או שמדי פעם אני יכול להסתכל בצד על הביאורים ולקרוא משמה את המשפט בארמית ואחריו את הביאור, דבר שני האם בין משפט למשפט אני יכול להקריא לעצמי את התרגום בקול ולא רק בלב או שזה כמו הפסק ולא יחשב לי כלימוד רציף? (אני רוצה בעזרת השם לזכות לסיום מסכת תענית)
תשובה: לשואל יישר כח על הדרך שבה בחרת. זאת אינה דרך קלה והיא דורשת מאמץ רב. זה נכון גם לגבי לימוד הגמרא. ולכן מה שיכול להקל עליך בצעדיך הראשונים זה ר גמור. אין הבדל בין לימוד עם רב שמסביר לך בעל פה, לבין רב שמסביר לך בכתב. לכן לימוד עם הביאור של שוטנשטיין הוא ר גמור. מה שחשוב בשתי הצורות, שבסופו של דבר תחזור לגמרא עצמה ותדע לקרוא ולהבין אותה במקורה. רק כך תוכל להגיע למצב של לומד עצמא. אפי קיציס
שאלה: כשרות: רצוננו לברר מה רמת הכשרות של רבנות ירושלים מהדרין בעופות במשחטת עטרות אני מודע לרשימת המומלצים שלכם אך אני מעוניין בהתייחסות מיוחדת להכשר ספציפי זה מדוע אינו מופיע ברשימה
תשובה: עופות של הבד"ץ רבנות ירושלים. עוף כזה הוא ברמה של "עוף חלק". הוא לא מופיע ברשימה בגלל שתי סיבות 1.הוא תמיד מופיע עם עוד בד"ץ. 2. אנשים יתבלבלו בין זה לבין רבנות ירושלים רגיל כי כתוב על האריזה של עופות של ירושלים רגיל את שם החברה שהיא "עוף ירושלים מהדרין".
שאלה: מהדרין ירושלים בעופות: רציתי לדעת האם עופות בכשרות מהדרין ירושלים נמצאים ברשימת הכשרויות המהודרות יותר?
שאלה: מחקר המקוואות: לכבוד הרב מדוע הרבנים לא מוציאים פסק הלכה שאסור לטבול בכל המקוואות שאין להם רשיון עסק, כמו שהמכון לאסטרטגיה ציונית בדק ומצא שרוב המקואות פועלים בלי רישיון, בעיקר ביו"ש? רעות
תשובה: כאשר אין תקציב ראוי להפעלת המקואות, וכאשר הבלניות המסורות עומדות תחת התקפה מגורמים ליברלים המבקשים להחלישן שוב ושוב, כאשר מחקרים עולים ממכונים שאין להם קשר למושא הנחקר, וכאשר עיתוי תקיפת המקואות ממתין עד לאחר הבחירות- אנו יודעים להטיל ספק גדול בנקיון המחקרים הללו, הרבה יותר מנקיון המקוואות. ודאי צריך שכל בית עסק בישראל יהיה עם רשוי, ולרומם מעמד הבלניות ולהרבות תקציבן. אולם עד אז, מותר הלכתית לטבול במקווה ללא רשיון עסק פורמאלי, ובלבד שהמועצה הדתית דואגת לנקיון כדבעי וכפי שנשים באיזור מתרשמות. אם יש מקוה שאכן יש בו בעיה של נקיון, יש לדווח למשרד הבריאות ולמועצה הדתית, ואין לטבול בו אלא במקוה נקי ומסודר. רשיון אינו התנאי הבסיסי לכך.
שאלה: נשמת המת: יש לי שאלה שמאוד מסקרנת.לאחר מותו של אדם האם הנשמה שלו חווה געגועים לנותרים בחיים?האם הוא חווה רגשות?האם הוא יודע מה קורה עם האנשים שהשאיר בעולם?ומה הם מדברים או חושבים עליו? האם הוא יודע שהשאיר בעיות בלכתו (במיוחד אם אדם שהתאבד) אשמח לתשובה. נושא זה מאוד מעסיק אותי.
תשובה: נחלקו בזה בגמרא מסכת ברכות, ומהלך הסוגיה נוטה לכך שהנשמות יודעות. על כל פנים, מציאות הנשמה בגן עדן היא מציאות רוחנית כמו מחשבה, ולא מציאות חושית. הנשמה מתעלה מכך שבניה מקיימים מצוות, ואומרים קדיש. מי שהתאבד נידון בעונש, ויודע על מה.
שאלה: גמרא מחכימה   "איזהו עשיר.": הרב! אם לרב יש זמן לענות על השאלות זה ממש יהיה נחמד. (אם לא פעם אחרת) א)האם גמרא מחכימה? (אשמח לפירוט - מקור הסבר כלשהו.) ב)איך אפשר לקיים "איזהו עשיר השמח בחלקו"? השאלה נובעת אולי מחוסר השלמה עם היכולות שהקב"ה נתן לי (למרות שאני יודע שהקב"ה נתן לי המון כוחות ב"ה.אבל קשה לי קצת להפנים שלכל אחד יש תפקיד אחר לעשות בעולם. אולי זה שורש הבעיה.) - אני לא טמבל ויש שיגידו שאני כן חכם ("אין הנחתום") אבל הייתי מעדיף להיות יותר חכם רבה! אתם עושים מלאכת קודש בעזרה ליהודים. יום טוב
תשובה: א.כן, שנאמר עדות ד  נאמנה מחכימת פתי. מוסיפה חכמת ד  באדם, וגם מתקנת את המחשבה שתהיה זכה יותר ולא עכורה. ב.כפשוטו, לשמוח בתפקיד שד  נתן לך. בכל דרכיך דעהו, דהיינו בכלים ובאופי המיוחד שד  חנן אותך בו. אם יש בך חכמה, בלימוד. אם יש בך כח מעשי, בחסד. וכן הלאה. לא לרעות בשדות זרים ולקנא. בהצלחה
שאלה: הכשרת כלים: 1) איך מכשירים מכונת גלידה שהשתמשו בה בקר עם חומרים אסורים? לא ניתן להזרים מים רותחים במכונה 2( מכסה של סיר פרווה שהושפרץ עליו טיפות מסיר רותח עם בשר האם די בעירוי מים רותחים מכלי ראשון כבולעו כן פולטו או האם נדרש הגעלה בכלי ראשון?
תשובה: 1. במידה והחומרים לא היו שם 24 שעות (וכך זה כמעט תמיד המציאות), לא צריך להכישר אלא רק לנקות היטב היטב 2. כן
שאלה: קוריאני: רציתי לשאול.האם זה נכון שהקוריאנים הם מאחד של עשרת השבטים?
תשובה: לא שמעתי על כך מעולם. גם בתיאורים שונים של עשרת השבטים לא מצאתי אזכור לקוריאנים. עם זאת מצאתי קישור מעניין שתומך בנושא, אבל אותי זה לא משכנע:
שאלה: קוריאנים: האם מותר לשמוע שירים בקוריאנית? הרי קוריאנים זה עם מאוד צנוע וטוב.ואומרים שהם אוהבים את היהודים.
תשובה: מותר לשמוע שירים בכל שפה בעולם - גם בערבית ובגרמנית. יש תנאי אחד שצריך להתקיים, גם בשיר לועזי (בכל שפה) וגם בשיר עברי - שהמילים יהיו כשרות ולא מילים שיש בהן דופי. שיר כשר - הוא כשר בכל שפה. שיר תפל - הוא תפל בכל שפה וגם בעברית.
שאלה: קוריאנים: האם מותר לשמוע שירים בקוריאנית? הרי קוריאנים זה עם מאוד צנוע וטוב.ואומרים שהם אוהבים את היהודים.
תשובה: לשואלת השאלה היא על מוזיקה לועזית בכלל. במוזיקה צריך לברר מה תוכן השיר ומה האוירה שהוא משדר. אם התוכן שלילי, זה אסור בכל שפה, עברית או לועזית. ואם התוכן חיובי, זה ראוי בכל שפה. כמו כן צריך לברר מה האוירה שהשיר משדר. שיר יש לו אוירה מסויימת שמשפיעה על האדם. יש שיר שמשדר פראות ויש שיר שמשדר עדינות. יש שיר שמשדר כבוד לבני אדם ויש שיר שמשדר רוע וזלזול, או חוסר צניעות. לכן חשוב מלבד המלים לשמוע מה האוירה שהשיר משדר. אני אינני חזק בקוריאנית ואינני מבין במוזיקה שלהם כלל. אבל אלה הם העקרונות שנכונים גם שם. אפי קיציס
שאלה: קוריאנים: האם מותר לשמוע שירים בקוריאנית? הרי קוריאנים זה עם מאוד צנוע וטוב.ואומרים שהם אוהבים את היהודים.
תשובה: מותר, ובלבד שהתוכן ראוי והמנגינה אינה גורמת לתחושה של פריקת עול שמים
שאלה: עוף הנגב: רציתי לדעת מה רמת הכשרות של "עוף הנגב", האם אפשר לסמוך?
שאלה: חלב ובשר: חיממתי פשטידה חלבית בתבנית חד פעמית מכוסה בתנור בשרי שעברו מעל 24 שעות מהשימוש האחרון בו. מה דין התנור?
תשובה: אין בעיה. הכל מותר.
שאלה: בת מצווה בשנת אבל: כבוד הרב אני פונה בשם חברה. היא עכשיו בשנת אבל על אמא שלה מצד אחד. מצד שני יש לה אירוע משפחתי - אחיין שלה חוגג בת מצווה לבנותיו - תאומות. האם מותר לה ללכת לאירוע זה? מראש והמשך יום טוב
תשובה: לשואלת בשנת אבל על אם לא משתתפים בארוע של שמחה ומוזיקה. אפשר להגיע בזמן אחר לברך ולתת מתנה, או אפילו לבוא למקום לקרוא החוצה, לברך וללכת. אבל להכנס, להשתתף בסעודה ובשמחה - לא. אפי קיציס
שאלה: פרשת וירא - ביקור המלאכים אצל אברהם ושרה: הרב! בפרק יח, פסוק ח כתוב: "ויקח חמאה וחלב ובן הבקר אשר עשה ויתן לפניהם." רש"י שם פירש שלא הביא את הלחם כיוון שחזר לשרה אורח כנשים והעיסה נטמאה. מצד שני, בפסוק כתוב שאברהם הביא להם בשר וחמאה וחלב, ועד כמה שזכור לי יש פרשנות המסבירה שהסיבה לכך שמותר היה לו להגיש בשר עם חלב היתה בגלל שעוד לא ניתנו תורה ומצוות. א. האם קיימת פרשנות כזאת? אם כן, היכן היא נמצאת ומי אמר אותה? ב. אם כך, מדוע העיסה של שרה אסורה? הרי לא ניתנו תורה ומצוות! ואם אותה פרשנות לא קיימת והיו חייבים כבר אז במצוות, מדוע אברהם הגיש להם בשר וחמאה וחלב? מעבר לכך, הרי נכתב בהמשך בפסוק י"א "חדל להיות לשרה אורח כנשים"! אם כך, כיצד יכול להיות שחזר לה אורח כנשים והעיסה נטמאה? הרי הכנת העיסה ודאי היתה לפני ברכתו של המלאך ופסוק י"א גם מבחינה כרונולוגית. בהמשך כתוב "ותצחק שרה בקרבה לאמר אחרי בלותי היתה לי עדנה ואדוני זקן" לכאורה ועל פי מדרש תנחומא, צחוקה של שרה היה לגיטימי מדוע שהיא תחשוב שמה שאורח שהיא לא מכירה יהיה נכון, והרי זה כל כך לא הגיוני? (הרי היא לא ידעה שמדובר במלאך, או שכן? ע"פ הרד"ק בפסוק, היא לא ידעה שמדובר במלאך) ובמיוחד כשמתחשבים בפסוק שבא לפני "ואברהם ושרה זקנים באים בימים חדל להיות לשרה אורח כנשים" ובפסוק הבא הקב"ה שואל מדוע שרה צחקה איך אפשר לבוא אליה בטענה? היא לא ידעה שמדובר בדבר ה, למה שלא תצחק? נוסף על כך, בהמשך הפרק בפסוק טז כתוב: "ויקומו משם האנשים. ואברהם הולך עמם לשלחם". רש"י שם אומר ש"כסבור אורחים הם" כיצד יתכן שאברהם עוד לא הבין שמדובר במלאכים? הרי לפי פירוש רד"ק בפסוק י"ג, כשה דיבר אליו, הכוונה היא שהמלאך דיבר אליו בשם ה. האם רש"י חולק על פירושו של הרד"ק? גם אם כן, אחרי שה טורח להסביר את דברי האורחים, לא מסתבר שהם כנראה מלאכים? ואחרי כל זה, אם אברהם באמת לא הבין שמדובר במלאכים, כיצד אפשר לבוא בטענות אל שרה? אשמח לקבל הפניה למקורות רלוונטים.
תשובה: שמירת ההלכה של האבות היא נושא שדנו בו רבים, בכיוונים שונים, והוצעו למעשה כל האפשרויות הקיימות. מבין האפשרויות השונות נראה כי תורה לא ניתנה, ואם כן האבות לא קיימו את כל התורה כפי שהיא, אולם הרבה מאוד דברים כן נעשו על ידם, המופיעים אפילו בפשוטו של מקרא, אם כי בדרכים אחרות ממה שאנו עושים היום (לדוגמה: יבום בפרשת יהודה ותמר  מעשר אצל אברהם ואצל יעקב אחר ההתגלות  קבורה  נישואין  ועוד ועוד). על כן, אי אפשר להיכנס לפלפול מה כן ומה לא במובן המדויק של הדברים, וח באו לבטא את הרעיון היסודי שהיה קשר לתורה גם לאבות, והיא לא הופיעה בעולמנו רק בימיו של משה רבינו. אינני רואה קושיה גדולה במובן של אורח כנשים לפני ברכת המלאך, שכן אורח כנשים עדיין אינו אומר כי יהיה לה בן בשנה הבאה. בהחלט אפשר לטעון כי צחוקה של שרה הוא לגיטימי, כאשר אין היא יודעת שמדובר במלאכים. אם אכן לא ידעה   היא לא עשתה דבר רע בצחוקה, ושאלת המלאכים "למה זה צחקה שרה" גרמה לה יראה לא בגלל העבירה שבדבר, אלא בשל העובדה שעתה קלטה שמדובר במלאכים, והדברים אפוא הביאו אותה ליראה. בוודאי שאברהם ידע כבר שמדובר במלאכים. ברם, אפשר שהבין שרק הגדול שבהם הוא המלאך (הוא באמת פונה רק אליו ("אדני, אם נא מצאתי חן בעיניך."), ולא שאר אלה שהולכים לסדום.
שאלה: איך מיכל אשת דוד מתה?: עיינתי במפרשים ולא מצאתי תשובה. כתוב "ולמיכל בת שאול לא היה לה ילד עד יום מותה" השאלה שלי היא אם כתוב עד יום מותה ולא עד יום פטירתה האם זה אומר שמיכל נהרגה? ואיך היא נהרגה נפטרה?
תשובה: המושג  נפטר  לא נמצא במקרא אל רק בלשון ח. בתנ"ך כל מי שמסיים את חייו בכל דרך, אומרים עליו שהוא  מת. כגון - שרה  דבורה  רחל  ובת שוע - על כולן נאמר שהן  מתו, ספר בראשית: פרק כג  פסוק 2 ותמת שרה בקרית ארבע הוא חברון בארץ כנען ויבא אברהם לספד לשרה ולבכתה פרק לה  פסוק 8 ותמת דברה מינקת רבקה ותקבר מתחת לבית-אל תחת האלון ויקרא שמו אלון בכות פרק לה  פסוק 19 ותמת רחל ותקבר בדרך אפרתה הוא בית לחם פרק לח  פסוק 12 וירבו הימים ותמת בת-שוע אשת-יהודה וינחם יהודה ויעל על-גזזי צאנו הוא וחירה רעהו העדלמי תמנתה
שאלה: ספר תהילים: ביום ראשון בני בן השנתיים וחצי עבר ניתוח מתוכנן וב"ה מוצלח. באופן קבוע הוא ישן עם ספר תהילים ליד הראש ולניתוח הבאתי ספר תהילים קטן וביקשתי שיהיה לידו, מכיוון שזהו ניתוח בהרדמה מלאה. כשהוא התעורר הוא בכה מאוד ואני ובעלי היינו לחוצים מאוד. העברנו אותו למחלקה להתאוששות וכנראה ששכחנו את ספר התהילים על מיטת הניתוח. בעלי חזר הבוקר למחלקה הכירורגית לראות האם מצאו את הספר אך הם לא מצאו, ולדעתי ייתכן וקיפלו אותו יחד עם המצעים לכביסה וכעת אין לי מושג היכן הוא. אני מוטרדת מכך מאוד מפאת קדושת הספר, אך באותו זמן כשבני התעורר מהניתוח הייתי כל כולי עם תשומת הלב אליו ושכחתי לקחת את הספר חזרה. מה עליי לעשות כעת?
תשובה: אין דבר שאפשר לעשות. אין עבירה בכך ששכחת ספר תהילים. ואם אכן הספר הגיע לכביסה, הרי שגגה הייתה בידי מי שלקח אותו וזרק אותו לכביסה. הדבר הנכון ביותר הוא להיות עם בנכם. להתפלל לרפואתו הסופית. ובסיום אי"ה, להודות לקב"ה על החסדים שאי"ה גמל ויגמול עמכם.
שאלה: הכשרת חביות יין וקומביסטימר: כבוד רבני מכון כושרות הי"ו 1. כיצד מכשירים מיכלי נירוסטה (10000 ל ) וחביות עץ שהיה בהם סתם יינם יין נסך האם ניתן להכשיר בעזרת זרנוק קיטור 2. הטוב ביותר הוא כיצד מכשירים תנור תעשייתי שכל דפנותיו (כולל המסננת שבתחתיתו) עשויים נירוסטה למעט הדלת העשויה זכוכית, התנור משלב בישול ואפיה בחום ובאדים בכבוד רב ובברכת סלה
תשובה: 1. הדרך המעודפת היא "מילוי ועירוי" כפי שכתוב בשו"ע יור"ד סימן קלה: באיזו כלים יש לחוש משום ניסוך סעיף א כלים שאין מכניסין לקיום, בין שהם של עור בין שהם של עץ ושל זכוכית ושל אבן ושל מתכת, אם אינן מזופתין משכשכן היטב במים, ומותרים, בין שהיה תחלת תשמישן ביד עובד כוכבים, בין ביד ישראל. היו מזופתין וחדשים, אם דרכן לשום בהם יין בשעת זפיתה, וכל שכן אם הם ישנים שנתיישנו ביד עובד כוכבים בתשמיש יין, קולף את הזפת ומשכשכן, ומותרים. לא רצה לקלוף, ממלאן ומערן ג  ימים. והוא הדין לכלים שלנו שנגע בהם העובד כוכבים בעוד היין טופח עליהם. הגה: י"א דבכלים שלנו שהיה משקה טופח עליהם ונגע בהן עובד כוכבים, אם הם של עץ ואבן או מתכת ושכשכן, אפילו הם זפותים ועבר ונתן בהם יין, אין לאסור בדיעבד (טור בשם ר"ת ובעל התרומה והרא"ש). ובהפסד מרובה יש להקל. עכ"ל ובחביות העץ לפני המילוי ועירוי יש לדאוג לנקות כל ממשות של יין. אם לא ניתן להכשיר במילוי ועירוי בשל חוסר זמן או חוסר מים נחלקו הפוסקים איך מכשירים בהגעלה, למחבר צריך הגעלה בכלי ראשון אבל לא עירוי כך שלדעת המחבר הקרשר KARCHER (מכונת קיטור) לא מועיל, ולדעת הרמא נוהגים לכתחילה להכשיר בעירוי מכלי ראשון על אבן מלובנת כך שאם המים נשפכים משם למקום אחר יועיל, אך יזהר שלא יכשיר עי אדים של הקרשר KARCHER אלא דווקא במים ושיהיה מקור האש כל הזמן פועל, ובדיעבד יועיל גם ללא אבן. 2. נראה שהתנור שאתה שואל עליו נקרא "קוביסטימר" כלומר שילוב בין אפיה רגילה בחום (כמו תנור ביתי) ואפיה עם אדים, שזה כבר יותר קרוב להיקרא "בישול" ולא אפיה. יש הרבה סוגים וכל סוג צריך הכרעה הלכתית מדויקת כיצד מכשירים אותו. אולם באפן כללי כך מכשירים: א. נקיון יסודי של התנור וכל מה שנכנס בתוכו (עגלות, תבניות וכו ) כולל הערובה. ב. פירוק ונקיון יסודי של הדפנות. כלי נירוסטה המתפרקים שהזכרת לעיל- הטוב ביותר וגם הקל ביותר הוא לנקות היטב להגעיל אותם. ג. ריקון של המים ד. פירוק של ה"אטם". יש להגעילו ויש פוסקים הדורשים החלפתו. ואם יש בו סדקים אז נראה שחייב להחליפו. ה. ליבון של הרשתות, עגלות שהזכרנו לעיל. - מידת הליבון (קל או חמור) יהיה בהתאם לשימוש שהיה בתנור. ו. הפעלת התנור במצב יבש צלייה בחום המירבי למשך שעתיים. כל זה באופן כללי כי יש מכשירי קוביסטימר שונים.